**Οικοσυστήματα της Ελλάδας**



Τι σημαίνει η λέξη **οικοσύστημα**; Θυμάστε διάφορα οικοσυστήματα της Ελλάδας που μελετήσαμε στην τάξη;

Στον παρακάτω σύνδεσμο ( Βιβλίο Μαθητή της Μελέτης Περιβάλλοντος ) θα βρείτε το Κεφ. Οικοσυστήματα της Ελλάδας στις σελ. 58 – 61.

<http://ebooks.edu.gr/modules/document/file.php/DSDIM-D108/%CE%94%CE%B9%CE%B4%CE%B1%CE%BA%CF%84%CE%B9%CE%BA%CF%8C%20%CE%A0%CE%B1%CE%BA%CE%AD%CF%84%CE%BF/%CE%92%CE%B9%CE%B2%CE%BB%CE%AF%CE%BF%20%CE%9C%CE%B1%CE%B8%CE%B7%CF%84%CE%AE/10-0195-01_Meleti-Perivallontos_D-Dim_BM.pdf>

Παρατηρώ τα οικοσυστήματα που παρουσιάζει το βιβλίο στις σελ. 58 – 60.

**1. Απαντώ προφορικά στις παρακάτω ερωτήσεις:**

* Ποια οικοσυστήματα παρουσιάζει το βιβλίο;
* Ποια στοιχεία αποτελούν ένα οικοσύστημα; Παίρνω ως παράδειγμα το πεδινό οικοσύστημα και αναφέρω ό,τι έχει ζωή κι ό,τι δεν έχει.



* Ποια στοιχεία λέμε έμβια και ποια άβια;

*Θυμίζουμε πως η λέξη* ***βίος*** *σημαίνει ζωή.*

Μια σημαντική σχέση που έχουν τα φυτά και τα ζώα σε ένα οικοσύστημα είναι πως το ένα αποτελεί τροφή για το άλλο. Έτσι, σχηματίζονται τροφικές αλυσίδες.

Πχ. καρποί 🡪 ποντίκι 🡪 φίδι

* Μπορείς να σχηματίσεις κι εσύ μια δική σου τροφική αλυσίδα;
* Λαμβάνοντας υπόψη μας την παραπάνω τροφική αλυσίδα, αν για κάποιο λόγο ελαττωθούν ή εξαφανιστούν τα ποντίκια τι θα συμβεί;
* Μπορεί κάποια ανθρώπινη δραστηριότητα να είναι η αιτία ώστε να «σπάσει» μια τροφική αλυσίδα;
* Πηγαίνω στη σελ. 61 και διαβάζω το «Αξίζει να διαβάσουμε».

**2. Ενώνω ό,τι ταιριάζει:**

Είναι τα φυτά και τα ζώα.

Άβια

Είναι το φως , ο αέρας, το έδαφος, το νερό, ο ήλιος.

Οικοσύστημα

Όλα τα ζώα και τα φυτά ενός τόπου, τα στοιχεία του τόπου που δεν έχουν ζωή , καθώς και οι σχέσεις μεταξύ τους αποτελούν ένα...

Έμβια

**3. Συμπληρώνω Σ (σωστό) ή Λ (λάθος):**

Τα φυτά για να ζουν και να αναπτύσσονται σε ένα οικοσύστημα χρειάζονται ήλιο, νερό και θρεπτικά συστατικά από το έδαφος.

Ένα οικοσύστημα μπορεί να είναι μεγάλο όπως ένας ωκεανός, αλλά και πολύ μικρό, όπως ένα δέντρο.

Το χελιδόνι είναι ένα από τα άβια στοιχεία του πεδινού οικοσυστήματος.

Η ισορροπία ενός οικοσυστήματος δε διαταράσσεται αν ένα είδος ζώου ή φυτού ελαττωθεί ή εξαφανιστεί.

Οι δραστηριότητες των ανθρώπων μπορούν να διαταράξουν την ισορροπία ενός οικοσυστήματος.

**4. Επισκέπτομαι τον παρακάτω σύνδεσμο (Τετράδιο Εργασιών Μελέτης Περιβάλλοντος), πηγαίνω στη σελ. 33 και λύνω στο πρόχειρο τετράδιο την άσκηση 5.**

<http://ebooks.edu.gr/modules/document/file.php/DSDIM-D108/%CE%94%CE%B9%CE%B4%CE%B1%CE%BA%CF%84%CE%B9%CE%BA%CF%8C%20%CE%A0%CE%B1%CE%BA%CE%AD%CF%84%CE%BF/%CE%A4%CE%B5%CF%84%CF%81%CE%AC%CE%B4%CE%B9%CE%BF%20%CE%95%CF%81%CE%B3%CE%B1%CF%83%CE%B9%CF%8E%CE%BD/10-0196-01_Meleti-Perivallontos_D-Dim_TE.pdf>

**5. Μπορώ να επισκεφθώ τον παρακάτω σύνδεσμο και να σχηματίσω ένα οικοσύστημα, ενώνοντας τα κομμάτια του παζλ!**

<http://photodentro.edu.gr/v/item/ds/8521/11017>

**6. Σχεδιάζω το δικό μου οικοσύστημα! Ποια έμβια και ποια άβια στοιχεία μπορεί να περιλαμβάνει;**

Όποιο παιδί επιθυμεί, μπορεί να ζωγραφίσει ή να φτιάξει με κολάζ το δικό του οικοσύστημα και να το στείλει στο e – mail της τάξης του!

\**Μην ξεχάσεις να δηλώσεις στο e – mail εάν επιθυμείς να κοινοποιηθεί, ώστε να το δουν και οι συμμαθητές σου!*

\*Οι απαντήσεις της Μελέτης Περιβάλλοντος θα αναρτηθούν στην ιστοσελίδα του σχολείου την Παρασκευή 15/5/20.